ভিয়েনা ও মেলবোর্নের পর শীর্ষে থাকা অন্য শহরগুলো হলো- জাপানের ওসাকা, কানাডার ক্যালগেরি, অস্ট্রেলিয়ার সিডনি, কানাডার ভ্যনাক্যুভার, জাপানের টোকিও, কানাডার টরেন্টো, ডেনমার্কের কোপেনহেগেন এবং অস্ট্রেলিয়ার অ্যাডিলেড। তালিকার সর্বশেষ অবস্থানে বসবাসের জন্য সবচেয়ে অযোগ্য শহরের (১৪০টি শহরের মধ্যে ১৪০তম) তকমা লেগেছে যুদ্ধবিধ্বস্ত সিরিয়ার রাজধানী দামেস্কের নাম। শুধু এই দামেস্কের আগেই রয়েছে ঢাকার অবস্থান। জননিরাপত্তার অভাব এবং স্বাস্থ্যসেবার নিম্নমানের জন্য ঢাকা বসবাসের সবচেয়ে অযোগ্য শহরের তালিকায় দ্বিতীয় স্থানে রয়েছে! আর তৃতীয় স্থানে রয়েছে নাইজেরিয়ার লাগোস শহর। তার পরের স্থানগুলোতে (চতুর্থ) রয়েছে পাকিস্তানের করাচি এবং পাপুয়া নিউগিনির পোর্ট মোরসবি (পঞ্চম) শহরের নাম।